16.6.2023
ET
Euroopa Liidu Teataja
C 214/31 Kolmapäev, 18. jaanuar 2023
10. rõhutab, et praegustele probleemidele reageerimiseks vajaliku geopoliitilise ümbermääratlemise saavutamiseks peaks EL oma ÜVJP kujundama järgnevast neljast meetmest lähtuvalt: — ELi institutsioonilise ja otsustusprotsessi kohandamine ning poliitilise tahte ja ühtsuse loomine välis- ja julgeolekupoliitikas, võttes vastu kvalifitseeritud häälteenamusega hääletamise, et võimaldada varajasi ennetavaid meetmeid ja kiiret reageerimist, — strateegilise autonoomia ja solidaarsuse rakendamine, tugevdades samal ajal oma lähenemisviisi mitmepoolsusele ja liitudele, vähendades strateegilist sõltuvust mittedemokraatlikest režiimidest ja suurendades liidu vastupanuvõimet; — mitmepoolsuse tugevdamise juhtimine, liitude ja partnerluste tugevdamine ja konsolideerimine ning uute strateegiliste partnerluste loomine parema maailma nimel sarnaselt meelestatud demokraatlike partneritega, samal ajal reageerides autoritaarsete ja totalitaarsete režiimide enesekehtestamisele; — parlamentaarse diplomaatia kui ennetava ja mõjusa välispoliitika vahendi tõhustamine; 11. rõhutab, et ELi inimõigustealase välispoliitika kaugeleulatuva pühendumuse ja retoorikaga nõutakse, et see oleks järjepidev ja näitaks eeskuju; avaldab seetõttu kahetsust, et praktikas on EL jätkuvalt ebajärjekindel kogu maailmas võrreldavate inimõiguste olukorra saavutamisel; taunib ka inimõiguste ja õigusriigi seisundi halvenemist mitmes oma liikmesriigis, mis kahjustab ELi usaldusväärsust; kutsub ELi ja selle liikmesriike üles näitama eeskuju ja austama rangelt inimõigusi; 12. rõhutab, et EL peaks jätkuvalt pühenduma relvastuskontrollile ning massihävitusrelvade leviku tõkestamise ja desarmeerimise mitmepoolsetele kokkulepetele;
ELi institutsioonilise ja otsustusprotsessi tugevdamine välis- ja julgeolekupoliitikas 13. väljendab heameelt ELi märkimisväärse ühtsuse ja otsusekindluse üle reageerida kiiresti ja jõuliselt Venemaa agressioonisõjale Ukraina vastu; nõuab tungivalt, et liikmesriigid säilitaksid ja vajaduse korral suurendaksid ulatuslikku ja ühtset toetust Ukrainale ja selle kodanikele täielikult kooskõlas Ukraina muutuvate vajadustega ja ELi pühendumusega Ukraina iseseisvuse, suveräänsuse ja territoriaalse terviklikkuse taastamisele; nõuab samasugust ühtsust, kui tulevikus seistakse silmitsi rünnakutega meie demokraatlike riikide või ühiste väärtuste vastu; 14. nõuab tungivalt, et liikmesriigid säilitaksid oma ühtsuse ja otsusekindluse ning jätkaksid selle enneolematu koostöö laiendamist; rõhutab, kui oluline on ühtsus ja kooskõla liidu alusväärtuste ja põhimõtetega ning selle ühtsuse säilitamine ning ELi ja liikmesriikide strateegilise suveräänsuse, julgeoleku ja vastupidavuse jätkuv tugevdamine tõhusama otsuste tegemise kaudu ühise välis- ja julgeolekupoliitika valdkonnas, mida on võimalik saavutada järgmiste vahenditega: a) võimalikult kiiresti üle minna kvalifitseeritud häälteenamusega hääletamisele otsustamisel kõigis ÜVJP valdkondades, alustades aasta jooksul prioriteetsetest valdkondadest, nagu kogu maailmas rakendatav inimõiguste rikkujate vastane ELi sanktsioonirežiim (ELi Magnitski akt) ja muud välispoliitika valdkonnad, kasutades aluslepingutes sätestatud sillaklausleid, välja arvatud sõjaliste missioonide või ÜJKP täitevvolitustega operatsioonide loomisel, mille puhul on endiselt nõutav ühehäälsus; b) konvendi kokkukutsumine, käivitades ELi lepingu artiklis 48 sätestatud aluslepingute läbivaatamise menetluse eesmärgiga muu hulgas lisada aluslepingutesse kvalifitseeritud häälteenamust nõudev hääletamine kõigis ELi ÜVJPga seotud küsimustes; c) püüda saavutada tõeline sõjaline ja kaitseliit, mis on koostalitlusvõimeline ja täiendab NATO allianssi ning suudab vajadusel tegutseda iseseisvalt; d) julgustada kuni kvalifitseeritud häälteenamust nõudva hääletamise täieliku kohaldamiseni sõjalise või kaitsepoliitilise tähenduseta otsuste puhul konstruktiivse hääletamisest hoidumise kasutamist kooskõlas ELi lepingu artikli 31 lõikega 1;